[{"text_idx": "#000008", "text": "Fy Adferiad Corfforol o Covid -19"}, {"text_idx": "#000010", "text": "Cael y gorau o\u2019ch diwrnod"}, {"text_idx": "#000012", "text": "Mae\u2019n ein helpu i: \u2022 Gyflawni a chynnal pwysau iach \u2022 Gwella iechyd y perfedd a\u2019r esgyrn \u2022 Gwella ein hiechyd meddwl a\u2019n llesiant cyffredinol drwy wella imiwnedd, hwyliau, lefelau egni a chof. \u2022 Lleihau\u2019r risg o gyflyrau fel clefyd y galon, pwysedd gwaed uchel, stro\u0302c, diabetes, a rhai mathau o ganser."}, {"text_idx": "#000013", "text": "Mae fitamin D yn helpu i reoli faint o galsiwm a ffosfforws sydd yn y corff. Mae\u2019r mwynau hyn yn helpu i gynnal esgyrn, cyhyrau a dannedd iach. Mae ychydig o fitamin D ar gael mewn rhai bwydydd penodol yn ein deiet ond fel arfer nid yw hyn yn ddigon i fodloni\u2019r swm dyddiol a argymhellir sef 10\u03bcg (microgramau) y dydd. Rydym yn cael y rhan fwyaf o\u2019r fitamin D sydd ei angen arnom o olau\u2019r haul. Argymhellir bod pawb yn ystyried cymryd ychwanegion fitamin D (10\u03bcg bob dydd) yn yr hydref a\u2019r gaeaf. Mae\u2019r rhain yn gallu cael eu prynu heb bresgripsiwn. Dylai grwpiau risg uchel \u2013 dros 65 oed, pobl sy\u2019n gorchuddio\u2019u croen, neu sy\u2019n gaeth i\u2019r ty\u0302, pobl o gefndiroedd Affricanaidd, Asiaidd neu\u2019r Dwyrain Canol \u2013 eu cymryd drwy gydol y flwyddyn. Mae\u2019n bwysig peidio a\u0302 chymryd mwy na\u2019r swm a argymhellir (oni bai bod eich meddyg yn ei gyfarwyddo) gan y gall gormod o fitamin D fod yn niweidiol."}, {"text_idx": "#000015", "text": "Mae bwyta\u2019n dda ar o\u0302l cael llawdriniaeth yn bwysig ar gyfer adferiad ac adsefydlu. Bydd angen maeth ychwanegol ar eich corff i\u2019w atgyweirio a\u2019i wella, hyd yn oed os ydych dros bwysau."}, {"text_idx": "#000016", "text": "Mae protein a fitamin C yn arbennig o bwysig. Ymhlith y ffynonellau protein deietegol mae cig, pysgod, caws, wyau, ffa, cnau, soia, ffacbys a chorbys. Y dos dyddiol o fitamin C sy\u2019n cael ei argymell i oedolion yw 40mg (miligramau) ac rydych chi\u2019n gallu cael hwn o\u2019ch deiet mewn amrywiaeth eang o ffrwythau a llysiau."}, {"text_idx": "#000017", "text": "Yn ystod y cyfnod adfer cynnar, ceisiwch fwyta 3 phryd y dydd a byrbrydau rhwng prydau bwyd. Os ydych chi\u2019n ddiabetig mae bwyta byrbryd carbohydrad cyn amser gwely yn arbennig o bwysig. Mae\u2019r byrbrydau sydd ar gael ar y wardiau yn cynnwys grawnfwyd, tost, bisgedi plaen, a brechdanau bach."}, {"text_idx": "#000018", "text": "Mae\u2019n bwysig yfed digon o ddw\u0302r yn enwedig ar o\u0302l eich llawdriniaeth \u2013 anelwch at 6-8 gwydraid y dydd. Mae dw\u0302r, diod ffrwythau, sudd ffrwythau, llaeth, te a choffi i gyd yn dderbyniol."}, {"text_idx": "#000019", "text": "Gall bwydydd ffibr uwch fel bara gwenith cyflawn, grawnfwydydd grawn cyflawn a digon o ddw\u0302r helpu i leddfu unrhyw rwymedd ar o\u0302l eich llawdriniaeth."}, {"text_idx": "#000020", "text": "Os ydych chi\u2019n teimlo\u2019n gyfoglyd ar o\u0302l y llawdriniaeth, ceisiwch fwyta bwydydd bach plaen a byrbrydau fel tost, cracers, bisgedi plaen. Yfwch ddiodydd maethlon yn aml. Peidiwch a\u0302 mynd yn hir heb fwyd. Gall stumog wag wneud i chi deimlo\u2019n waeth."}, {"text_idx": "#000021", "text": "Hefyd yn yr adran hon"}, {"text_idx": "#000024", "text": "Help us improve Keeping Me Well!"}]